उत्तर प्रदेश के सीएम योगी आदित्यनाथ ने पहली बार सीएम बनाए जाने को लेकर सार्वजनिक बयान दिया है. बुधवार को लखनऊ में योग को लेकर एक प्रोग्राम के दौरान उन्होंने कहा- मुझे एक दिन पहले ही पता चला कि मुझे सीएम बनाया जा रहा है. बता दें कि 11 मार्च को यूपी में प्रचंड बहुमत हासिल करने के बाद बीजेपी को सीएम का चेहरा तय करने में हफ्ते भर का वक्त लग गया था. कहा जाता है कि योगी उस दौड़ में बहुत पीछे थे. उनसे आगे मनोज सिन्हा, केशव प्रसाद मौर्य जैसे नेताओं का नाम चल रहा था.